Lenny (film)
<s>Lenny (eng. Lenny) je američki crno-bijeli biografski film iz 1974. godine o komičaru Lennyju Bruceu kojeg je režirao Bob Fosse, a u kojem je glavnu ulogu ostvario Dustin Hoffman.</s><s>Scenarij je napisao Julian Barry prema vlastitoj istoimenoj drami.</s>

<s>Radnja</s>

<s>Radnja filma "skače" između različitih razdoblja Bruceova života, uključujući scene kada je bio na vrhuncu slave kao i one kada je pred kraj života koristio pozornicu noćnih klubova kako bi izlijevao vlastite frustracije.</s><s>Gledatelj izbliza prati kako su se Bruce i njegova buduća supruga, striptizeta Honey upoznali i provodili zajedničko vrijeme.</s><s>Zbog obiteljskih obveza, Lenny pokuša svoj nastup napraviti što "sigurnijim", ali ne uspijeva.</s><s>Konstantno u problemima zbog učestale upotrebe prostih riječi koje u to vrijeme nisu bile zakonom dozvoljene, kod Lennyja se stvara kompleks mesije koji dodatno potpaljuje njegov komičarski talent, ali i talent za samo-destrukciju.</s><s>Izmoren od učestalih sudskih procesa protiv "sistema", na kraju filma Lenny Bruce umire od predoziranja morfijem 1966. godine.</s>

<s>Glumačka postava 
 Dustin Hoffman kao Lenny Bruce
 Valerie Perrine kao Honey Bruce
 Jan Miner kao Sally Marr
 Stanley Beck kao Artie Silver
 Rashel Novikoff kao teta Mema
 Gary Morton kao Sherman Hart
 Guy Rennie kao Jack Goldman</s>

<s>Kritike 
Film Lenny pobrao je hvalospjeve kritičara i publike.</s><s>Na popularnoj Internet stranici Rotten Tomatoes film ima 100% pozitivnih ocjena od sveukupno 16 zaprimljenih kritika.</s>

<s>Nagrade i nominacije</s>

<s>Valerie Perrine je osvojila nagradu za najbolju glumicu na filmskom festivalu u Cannesu 1975. godine.</s>

<s>Oscar 
Film Lenny nominiran je u šest kategorija za prestižnu filmsku nagradu Oscar, ali nije osvojio niti jednu.</s>

<s>Najbolji film - Marvin Worth
Najbolji redatelj - Bob Fosse
Najbolji glumac - Dustin Hoffman
Najbolja glumica - Valerie Perrine
Najbolji adaptirani scenarij - Julian Barry
Najbolja kamera - Bruce Surtees</s>

<s>Zlatni globus 
Film Lenny nominiran je u tri kategorije za nagradu Zlatni globus, ali nije osvojio niti jednu.</s>

<s>Najbolji redatelj - Bob Fosse
Najbolji glumac (drama) - Dustin Hoffman
Najbolja glumica (drama) - Valerie Perrine</s>

<s>Izvori</s>

<s>Vanjske veze</s>

<s>Američki filmovi
Biografski filmovi
Dramski filmovi</s>

